
Okresný súd Poprad 6T/25/2025 8725010367 14. 05. 2025 JUDr. Pavol Roth ECLI:SK:OSPP:2025:8725010367.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad v y d á v a podľa § 353 ods. 1 ) Trestného poriadku tento trestnýrozkaz Obvinený A. B., nar. XX.XX.XXXX v C., trvale bytom D. E., F. XXX/XX, G. C., t. č. vo výkone väzby v ÚVV a ÚVTOS Prešov od 23.12.2024, rozhodol: Podľa § 360 ods. 2 Trestného zákona, s použitím § 36 písm. l) Trestného zákona, § 37 písm. m) Trestného zákona a § 38 ods. 2 Trestného zákona trest odňatia slobody vo výmere 10 (desať) mesiacov. Podľa § 48 ods. 4 Trestného zákona ho pre výkon uloženého trestu odňatia slobody z a r a ď u j e do ústavu na výkon trestu s minimálnym stupňom stráženia. Podľa § 60 ods. 1 písm. a) Trestného zákona mu u k l a d á trest prepadnutia veci a to 1 ks kuchynského noža s čiernou plastovou rukoväťou o celkovej dĺžke 29 cm a dĺžke čepele 16 cm. odôvodnenie: je
vinný,
že
- v dobe od 18.12.2024, po tom čo bol prepustený z psychiatrického zdravotného zariadenia v Levoči, v meste Spišská Belá, v rodinnom dome na ulici F. H. XXX/XX, G. C., v ktorom býva v spoločnej domácnosti so svojou manželkou I. B., pod vplyvom alkoholických nápojov, sa voči nej správal agresívne, tejto opakovane vulgárne nadával a vyhrážal sa jej, čo vyvrcholilo dňa 23.12.2023, keď svojej manželke I. B., čase okolo 17:00 hod., v priestoroch kuchyne uvedeného rodinného domu, po tom čo od skorých ranných hodín požíval alkoholické nápoje, ktoré zvýšili koncentráciu alkoholu v jeho dychu na najmenej 0,83 mg/l vydychovaného vzduchu (najmenej 1,73 promile), čo bolo zistené analyzátorom dychu typu AlcoQuant 6020 plus, výrobné číslo A409546, pri prednesení vulgárnych nadávok vo vzťahu k svojej manželke I. B., sa tejto opakovane aj vyhrážal, že ju prepichne, vyláme nohu zo stola a s touto ju zabije, že podpáli ich rodinný dom, pričom sa pokúšal ju kopnúť do ruky, následne, už v prítomnosti ich spoločného syna I. B., vzal do ruky kuchynský nôž z čiernou rukoväťou a pokračoval vo vyhrážaní sa, že ich oboch zabije, kde I. B. sa však podarilo mu tento nôž zobrať z jeho ruky, kde týmto svojim konaním vzbudil u svojej manželky I. B. a u svojho syna I. B. dôvodnú obavu o ich život a zdravie, nakoľko toto jeho konanie nebolo konaním ojedinelým, keďže obdobného konania vo vzťahu k svojim rodinným príslušníkom sa dopustil už aj v minulosti, za čo bol trestným rozkazom Okresného súdu Poprad sp. zn. 6T/91/2023-153 zo dňa 20.11.2023, ktorý nadobudol právoplatnosť dňom 20.11.2023,
uznaný vinným z prečinu nebezpečné vyhrážanie podľa § 360 ods. 1, ods. 2 písm. a/, b/ Trestného zákona s poukazom na § 138 písm. a/ Trestného zákona a s poukazom na § 139 ods. 1 písm. c/ Trestného zákona pri použití § 127 ods. 4 Trestného zákona, pri uložení trestu odňatia slobody vo výmere 8 mesiacov s podmienečným odkladom jeho výkonu na skúšobnú dobu 16 mesiacov, za súčasného uloženia ochranného protialkoholického liečenia ústavnou formou a trestným rozkazom Okresného súdu Poprad sp. zn. 6T/34/2024 zo dňa 09.05.2024, ktorý nadobudol právoplatnosť dňom 09.05.2024 bol uznaný vinným taktiež z prečinu nebezpečné vyhrážanie podľa § 360 ods. 1, ods. 2 písm. a/, b/ Trestného zákona s poukazom na § 138 písm. a/ Trestného zákona a s poukazom na § 139 ods. 1 písm. c/ Trestného zákona pri použití § 127 ods. 4 Trestného zákona, pri uložení trestu nepodmienečného trestu odňatia slobody vo výmere 8 mesiacov so zaradení pre jeho výkon do ústavu na výkon trestu odňatia slobody s minimálnym stupňom stráženia, teda - inému sa vyhrážal smrťou takým spôsobom, že to vzbudilo dôvodnú obavu a tento čin spáchal závažnejším spôsobom konania - so zbraňou a na chránenej osobe, čím spáchal -prečin nebezpečného vyhrážania podľa § 360 ods. 1, ods. 2 písm. a), písm. b) Trestného zákona, s poukazom na § 138 písm. a) Trestného zákona a s poukazom na § 139 ods. 1 písm. c)Trestného zákona pri použití § 127 ods. 4 Trestného zákona. Poučenie: Proti tomuto trestnému rozkazu možno podať odpor na Okresnom súde Poprad do 8 dní od jeho doručenia. Ak proti trestnému rozkazu podá v lehote odpor oprávnená osoba, samosudca nariadi hlavné pojednávanie. Ak proti výroku o náhrade škody, ktorým bola priznaná náhrada škody podá v lehote odpor poškodený, trestný rozkaz sa ruší vo výroku o náhrade škody a samosudca uznesením poškodeného odkáže na občianske súdne konanie, prípadne na konanie pred iným príslušným orgánom. Obvinený, osoby, ktoré sú oprávnené podať v prospech obvineného odpor (len so súhlasom obvineného), poškodený a prokurátor môže zobrať odpor späť dovtedy, kým súd nezačne hlavné pojednávanie. Trestný rozkaz sa stane právoplatným a vykonateľným ak - odpor nebol podaný; uplynutím lehoty na podanie odporu, - odpor bol vzatý späť;, dňom jeho späťvzatia.

